CELEX: 32011R0363
Language: hr
Date: 2011-04-13 00:00:00
Title: Uredba Komisije (EU) br. 363/2011 od 13. travnja 2011. o izmjeni Priloga Uredbi (EU) br. 37/2010 o farmakološki djelatnim tvarima i njihovoj klasifikaciji u odnosu na najveće dopuštene količine rezidua u hrani životinjskog podrijetla, vezano za tvar isoeugenol  Tekst značajan za EGP

03/Sv. 43
            
            
               HR
            
            
               Službeni list Europske unije
            
            
               247
            
         32011R0363
   
               L 100/28
            
            
               SLUŽBENI LIST EUROPSKE UNIJE
            
         UREDBA KOMISIJE (EU) br. 363/2011
   od 13. travnja 2011.
   o izmjeni Priloga Uredbi (EU) br. 37/2010 o farmakološki djelatnim tvarima i njihovoj klasifikaciji u odnosu na najveće dopuštene količine rezidua u hrani životinjskog podrijetla, vezano za tvar isoeugenol
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 470/2009 Europskog parlamenta i Vijeća od 6. svibnja 2009. o propisivanju postupaka Zajednice za određivanje najvećih dopuštenih količina rezidua farmakološki djelatnih tvari u hrani životinjskog podrijetla, o stavljanju izvan snage Uredbe Vijeća (EEZ) br. 2377/90, izmjeni Direktive 2001/82/EZ Europskog parlamenta i Vijeća te Uredbe Vijeća (EZ) br. 726/2004 Europskog parlamenta i Vijeća (1), a posebno njezin članak 14. povezano sa člankom 17.,
   uzimajući u obzir mišljenje Europske agencije za lijekove koje je formulirao Odbor za medicinske proizvode za veterinarsku uporabu,
   budući da:
   
               (1)
            
            
               Najveće dozvoljene količine rezidua za farmakološki djelatne tvari namijenjene uporabi u Uniji u veterinarskim lijekovima za životinje za proizvodnju hrane ili u biocidnim pripravcima koji se koriste u uzgoju životinja utvrđuju se u skladu s Uredbom (EZ) br. 470/2009.
            
         
               (2)
            
            
               Farmakološki djelatne tvari i njihova klasifikacija u odnosu na najveće dozvoljene količine rezidua u hrani životinjskog podrijetla navedene su u Prilogu Uredbi Komisije (EU) br. 37/2010 od 22. prosinca 2009. o farmakološki djelatnim tvarima i njihovoj klasifikaciji u odnosu na najveće dozvoljene količine rezidua u hrani životinjskog podrijetla (2).
            
         
               (3)
            
            
               Zahtjev za određivanje najveće dozvoljene količine rezidua (dalje u tekstu „NDK”) za isoeugenol u atlantskom lososu i kalifornijskoj pastrvi podnesen je Europskoj agenciji za lijekove.
            
         
               (4)
            
            
               Odbor za medicinske proizvode za veterinarsku uporabu preporučio je određivanje najveće dozvoljene količine za isoeugenol za ribe, koje su primjenljive na mišiće i kožu u prirodnim omjerima.
            
         
               (5)
            
            
               Tablicu 1. u Prilogu Uredbi (EU) br. 37/2010 potrebno je zato izmijeniti kako bi sadržavala i najveću dozvoljenu količinu za supstanciju isoeugenol za ribe.
            
         
               (6)
            
            
               Primjereno je predvidjeti razumno vremensko razdoblje kako bi zainteresirane strane mogle poduzeti potrebne mjere za ispunjenje novoodređene najveće dozvoljene količine.
            
         
               (7)
            
            
               Mjere predviđene ovom Uredbom u skladu su s mišljenjem Odbora za medicinske proizvode za veterinarsku uporabu,
            
         DONIJELA JE OVU UREDBU:
   Članak 1.
   Prilog Uredbi (EU) br. 37/2010 mijenja se kako je navedeno u Prilogu ovoj Uredbi.
   Članak 2.
   Ova Uredba stupa na snagu trećeg dana od dana objave u Službenom listu Europske unije.
   Primjenjuje se od 14. srpnja 2011.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 13. travnja 2011.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 152, 16.6.2009., str. 11.
   
      (2)  SL L 15, 20.1.2010., str. 1.
   
      PRILOG
      U tablicu 1. u Prilogu Uredbi (EU) br. 37/2010 umeće se sljedeća tvar, prema abecednom redoslijedu:
      
         
                     Farmakološki djelatna tvar
                  
                  
                     Marker rezidua
                  
                  
                     Vrsta životinje
                  
                  
                     NDK
                  
                  
                     Ciljno tkivo
                  
                  
                     Ostale odredbe (u skladu sa člankom 14. stavkom 7. Uredbe (EZ) br. 470/2009)
                     
                  
                  
                     Terapeutska klasifikacija
                  
               
                     „Isoeugenol
                  
                  
                     Isoeugenol
                  
                  
                     Ribe
                  
                  
                     6 000  μg/kg
                  
                  
                     Mišići i koža u prirodnim omjerima
                  
                  
                     Ne primjenjuje se
                  
                  
                     Sredstva koja djeluju na živčani sustav/Sredstva koja djeluju na središnji živčani sustav”